《阊门送客》
清代·李黼平

水西楼阁玉参差，杨柳花飞客去时。锦字缄书千种恨，兰溪归去十年迟。

香头夜雨人初到，婪尾春杯酒莫辞。吴下行踪如向说，红闺应䠞远山眉。

作者简介：（1770—1832）清广东嘉应人，字绣之，又字贞甫。嘉庆十年进士，官昭文知县。为政宽和，而以亏挪系狱数年。治汉学，工考證。回粤入学海堂阅课艺，主讲宝安书院。有《毛诗紬义》、《易刊误》等。